open-index/open-wikipedia-markdown huggingface dataset:
Ruby Payne-Scott

**Ruby Payne-Scott** (1912–1981) oli australialainen fyysikko, radioastronomi ja opettaja.

Payne-Scott suoritti Sydneyn yliopistossa hyvät arvosanat matematiikassa ja fysiikassa. Hän sai fyysikon töitä yliopiston syöpätutkimuskomiteasta, jossa hänen tutkimuksensa keskittyi äskettäin löydettyyn syöpähoitoon, sädehoitoon. Hän kirjoitti maisterin tutkielmansa sironneen säteilyn aallonpituusjakaumasta röntgen- tai gammasäteiden kulkiessa väliaineessa. Koska hän ei löytänyt jatkoa tiedeuralle, hän siirtyi opettajaksi kouluun.

Vuonna 1941 Payne-Scott palkattiin CSIRO:n radiofysiikan jaostoon tutkimaan uutta, salaista puolustusasetta, tutkaa. Payne-Scottin tutkimus pienten signaalien näkyvyydestä tutkanäytöillä ja vastaanottimien kohinakertoimien tarkka mittaaminen toi hänet läheiseen yhteyteen ryhmän johtajan Joseph L. Pawseyn kanssa. Molemmat olivat kiinnostuneita raporteista maan ulkopuolisista radiosignaaleista – aiemmin ennennäkemättömästä ilmiöstä – ja he tekivät vuonna 1944 eteläisen pallonpuoliskon ensimmäisen radioastronomiakokeen.

Toisen maailmansodan jälkeen Australia nousi johtoasemaan maailman radioastronomiassa, ja Payne-Scottilla oli keskeinen rooli muiden pioneerien rinnalla. Payne-Scottin tutkimus keskittyi aurinkokohinaan, erityisesti sen korrelaatioon auringonpilkkuaktiivisuuden kanssa, mikä mahdollisti hänelle uudenlaisen tutkimuksen auringon koronasta. Hänellä oli keskeinen rooli tyypin I, II ja III purkausten löytämisessä – kaksi jälkimmäistä liittyivät plasmaemissioprosesseihin.

Payne-Scottin merkittävin panos radioastronomiaan oli osoittaa yhdessä Pawseyn ja Lindsay McCreadyn kanssa, että radiosäteilyn kirkkausjakaumaa taivaalla voidaan matemaattisesti käsitellä kaksiulotteisena summana äärettömästä sarjasta yksinkertaisia, vaihtelevan taajuuden aaltomuotoja, jotka voidaan laskea suorittamalla Fourier-muunnos. Tästä elokuussa 1947 julkaistu työstä tuli radioastronomian tulevan tutkimuksen matemaattinen perusta.

## Lähteet
Olli-Pekka Niskanen

**Olli-Pekka Niskanen** (s. 28. joulukuuta 1966 Kuopio) on suomalainen sosiaalityöntekijä ja toiminnanjohtaja. Hän on osallistunut Sauli Niinistön presidentinvaalikampanjoihin. Lisäksi hän on tehnyt uraa sanoittajana ja toiminut jäätelöyrittäjänä Jyväskylän seudulla sekä toimittajana Ylen maakuntaradiossa ja paikallisradio Oikea Aseman promootiopäällikkönä Kuopiossa.

## Ura ja tutkinnot

Niskanen on työskennellyt 2000-luvulla lastensuojelun sosiaalityöntekijänä Keski-Suomen hyvinvointialueella ja Perhekuntoutuskeskus Lausteella sekä toiminut Kokoomus r.p:n toiminnanjohtajana sekä kehittämispäällikkönä. Vuosina 2006 ja 2012 hän toimi kenttätoiminnan päällikkönä Sauli Niinistön presidentinvaalikampanjoissa.

Niskanen esiintyy Tuukka Temosen dokumenttielokuvassa *[[Presidentintekijät]]*, joka ilmestyi vuonna 2014.

Niskanen on tehnyt kaksi maisteriopintoihin liittyvää pro gradu -tutkielmaa. Vuonna 1993 valmistunut tutkielma käsitteli suomalaisten artistien ja ravintolamuusikkojen työtä ja elämäntapaa. Vuonna 2020 valmistunut tutkielma käsitteli sosiaali- ja terveydenhuollon uudistusta.

## Sanoitusura

Niskanen on kirjoittanut sanoituksia useille suomalaisille artisteille ja yhtyeille, muun muassa Katri-Helenalle, Yölintu yhtyeelle, Tomi Markkolalle ja Anna Hanskille.

Vuonna 2013 Niskanen voitti Yle Keski-Suomen järjestämän tango-sanoituskilpailun suuren kritiikin kohteena ollutta kuntauudistusta parodioivalla sanoituksella.

### Valikoituja sanoituksia

## Yritystoiminta

Niskanen on toiminut jäätelöyrittäjänä Jyväskylän seudulla valmistamalla ja myymällä Jätskilä-tuotemerkin alla käsintehtyä italialaistyyppistä gelatoa.

## Lähteet
Soobin

**Choi Soo-bin** (; s. 5. joulukuuta 2000, Ansan, Korean tasavalta), tunnettu nimellä **Soobin**, on eteläkorealainen laulaja ja lauluntekijä. Hänet tunnetaan parhaiten eteläkorealaisen poikabändin Tomorrow X Togetherin, jossa hän debytoi vuonna 2019, johtajana.

## Varhaiset vaiheet ja koulutus

Choi Soo-bin syntyi Ansanissa Etelä-Koreassa 5. joulukuuta 2000 ja on nuorin lapsi kolmesta.

Soobin kävi yläasteen Gyeongsun yläasteella, minkä jälkeen hän kävi lukiota noin vuoden ajan Ansanin lukiossa, kunnes hän keskeytti opintonsa keskittyäkseen täysin harjoitteluaikaansa, sillä hänet oli hyväksytty harjoitteluryhmän jäseneksi.

## Ura

### Tomorrow X Together

Soobin oli harjoitellut Big Hit Entertainmentin alaisuudessa kolmen vuoden ajan, kunnes hän debytoi Tomorrow X Together -poikabändissä 4. maaliskuuta 2019. Hän oli yhtyeen toinen julkistettu jäsen. Yhtye debytoi EP-levyllä *[[The Dream Chapter: Star]]*, joka nousi listaykköseksi eteläkorealaisella Gaon Album -listalla sekä yhdysvaltalaisella Billboard World Albums -listalla.

### Televisio

20. heinäkuuta 2020 Soobinin ilmoitettiin liittyneen Music Bank -ohjelman uudeksi juontajaksi yhdessä tyttöbändi Oh My Girlin Arinin kanssa. Juontajapari valittiin vuoden 2020 KBS Entertainment Awards -palkintojenjakotilaisuudessa vuoden parhaaksi pariksi. Soobin oli myös backstage-juontajana Arinin kanssa vuoden 2020 KBS Song Festivalissa.

Soobin ja Arin olivat viimeisen kerran juontajina Music Bankissa 1. lokakuuta 2021. Lopettamisensa jälkeen juontajapari oli kuitenkin uudelleen backstage-juontajina vuoden 2021 KBS Song Festivalissa yhdessä Iven Wonyoungin ja Enhypen Sunghoonin kanssa.

## Lähteet
Eveliina Taka

**Eveliina Taka** (s. 1. helmikuuta 2002) on suomalainen lumilautailija. Hän edustaa Mountain Club Ounasvaaraa.

Taka saavutti nuorten MM-kilpailujen slopestylessa hopeaa vuonna 2019. Hän kilpaili aikuisten MM-kilpailuissa ensimmäisen kerran vuonna 2025, jolloin hän sijoittui karsintavaiheessa big airissa 21:nneksi ja slopestylessa 29:nneksi eikä selviytynyt kummassakaan lajissa loppukilpailuun. Milanon–Cortinan olympialaisissa 2026 hän jäi molemmissa lajeissa karsintaan sijoituttuaan slopestylessa 15:nneksi ja big airissa 18:nneksi. Hän oli näissä olympialaisissa naisten lumilautailussa ainoa suomalaisurheilija.

Taka kilpaili maailmancupissa ensimmäisen kerran tammikuussa 2022. Toisessa maailmancupkilpailussaan maaliskuussa 2022 Silvaplanassa hän sijoittui slopestylessa kuudenneksi. Hänen paras maailmancupsijoituksensa on neljäs sija Laaxin slopestylessa tammikuussa 2026. Maailmancupin big air -kilpailuissa hän on sijoittunut parhaimmillaan kymmenenneksi.

Takan isoveli Jussi Taka kilpaili lumilautacrossissa Sotšin olympialaisissa 2014.

## Lähteet
Einar Axelsson

**Einar Rickard Axelsson** (25. helmikuuta 1895 Lund – 30. lokakuuta 1971 Danderyd) oli ruotsalainen näyttelijä. Hän näytteli kymmenissä elokuvissa vuosina 1917–1971.
## Lähteet

## Aiheesta muualla
Kimberley Le Court

**Kimberley Le Court Pienaar** (o.s. **De Billot**, s. 23. maaliskuuta 1996 Curepipe, Plaines Wilhems, Mauritius) on mauritiuslainen maantiepyöräilijä. Hän edustaa AG Insurance - Soudal Teamia. Hän on kilpaillut myös maastopyöräilyssä.

Le Court voitti Liège–Bastogne–Liège-klassikon vuonna 2025 kukistettuaan neljän ajajan loppukirissä Puck Pietersen, Demi Volleringin ja Cédrine Kerbaolin. Hän oli ensimmäinen afrikkalainen naisten Liège–Bastogne–Liègen voittaja. Saman vuoden Tour de France Femmes -kilpailussa hän voitti viidennen etapin ja johti kokonaiskilpailua etappien 2–7 jälkeen. Giro d'Italia Women -kilpailussa hän voitti kahdeksannen etapin 2024.

## Saavutuksia

### Maastopyöräily
Lähde: Mtbdata
;2014
:Nuorten Afrikan-mestaruuskilpailut, maastoajossa pronssia
;2019
:Afrikan kisat, maratonmatkalla kultaa, maastoajossa pronssia 
;2022
:Afrikan-mestaruuskilpailut, maastoajossa pronssia
:Maastoajon ja maratonmatkan Mauritiuksen-mestaruus
:Kansainyhteisön kisat, maastoajossa viides
;2023
:Cape Epic, voitto
:Maratonmatkan Mauritiuksen-mestaruus
:MM-kilpailut, maratonmatkalla kymmenes
:Swiss Epic, voitto

### Maantiepyöräily
Lähteet: Pro Cycling Stats, First Cycling
;2015
:Afrikan kisat, maantieajossa kultaa
;2016
:Afrikan-mestaruuskilpailut, maantieajossa pronssia
:Maantieajon Mauritiuksen-mestaruus 
;2017
:Afrikan-mestaruuskilpailut, maantieajossa hopeaa 
;2019
:Maantieajon Mauritiuksen-mestaruus
;2022
:Afrikan-mestaruuskilpailut, sekaviestissä kultaa, maantieajossa ja joukkueaika-ajossa hopeaa
;2023
:Afrikan-mestaruuskilpailut, joukkueaika-ajossa ja sekaviestissä kultaa, aika-ajossa pronssia
;2024
:Maantieajon ja aika-ajon Mauritiuksen-mestaruus
:Giro d'Italia Women, kokonaiskilpailussa 18:s, 8. etapin voitto
;2025
:UAE Tour, kokonaiskilpailussa kolmas
:Milano – San Remo, viides
:Flanderin ympäriajo, viides
:La Flèche Wallonne, kuudes
:Liège–Bastogne–Liège, voitto
:Tour of Britain Women, 1. etapin voitto
:Maantieajon ja aika-ajon Mauritiuksen-mestaruus
:Tour de France Femmes. kokonaiskilpailussa 16:s, 5. etapin voitto, 1. etapilla toinen, 2. ja 6. etapilla kolmas, kokonaiskilpailun johdossa etappien 2–7 jälkeen
:MM-kilpailut, maantieajossa kahdeksas
:Giro dell'Emilia, voitto
;2026
:UAE Tour, kokonaiskilpailussa neljäs

## Lähteet
Salme Tokola

**Salme Tokola** on suomalainen uransa päättänyt pesäpalloilija. Tokola edusti Vaasan Mailaa kausina 1955–1959. Tokola voitti SM-pronssia kaudella 1955.

## Saavutukset
* SM-pronssi: 1955

## Lähteet
* 
### Viitteet
Via Miseria IV

**Via Miseria IV** on suomalaisen Hokka-yhtyeen tuleva esikoisalbumi. Se julkaistaan Nuclear Blastin kautta 24. huhtikuuta 2026. Albumille tulee 10 kappaletta, joista ennakkoon on julkaistu singlet ”In the Darkness”, ”Death by Cupid’s Arrow” ja ”Heart Said No”.

## Kappaleet
# Blackbird
# In the Darkness
# Death by Cupid’s Arrow 
# Via Miseria 
# Heart Said No 
# Bon Apetit 
# Murder Ballad (Dying Flame) 
# Angels Fall 
# Serpent’s Song 
# Kiss From A Rose

## Kokoonpano ja henkilöstö
### Yhtye
* Joel Hokka – laulu
* Pauli Rantasalmi – kitara
* Jimi Aslak – rummut

### Tuotanto
* Joonas Parkkonen – tuotanto, äänitekniikka
* Jesse Vainio – miksaus, masterointi

## Katso myös
* Blind Channel
* The Rasmus

## Lähteet
Eva Bergh

**Eva Bergh** (25. helmikuuta 1926 Oppegård – 19. helmikuuta 2013) oli norjalainen näyttelijä. Hän työskenteli vuosina 1949–1957 Det Nye Teaterissa ja vuodesta 1957 Den Nationale Scenessä. Bergh esiintyi myös muutamissa elokuvissa.
## Lähteet

## Aiheesta muualla
Hot-jooga

**Hot-jooga** () eli **kuumajooga** on yleisnimitys kaikille joogan muodoille, joita harjoitetaan lämpimissä tai kuumissa olosuhteissa (tyypillisesti ≥ 25 °C). Tunnetuin muoto on Bikram-jooga, joka kehitettiin 1970-luvun alussa ja koostuu 90 minuutin harjoituksesta 26 kiinteällä asanalla ja kahdella hengitysharjoituksella noin 40 °C:n lämpötilassa. Muita kuumassa harjoitettavia joogamuotoja ovat muun muassa hatha-jooga, vinyasa ja yinjooga, jotka ovat tyypillisesti lyhyempiä ja sallivat vapaamman asanoiden valinnan.

Vuonna 2025 julkaistun systemaattisen katsauksen mukaan yksittäinen hot-joogatuokio nostaa kehonlämpötilaa ja sykettä, mutta ei lisää energiankulutusta verrattuna normaaliolosuhteissa harjoitettuun joogaan. Säännöllinen harjoittelu näyttää edistävän joitakin terveyshyötyjä, kuten kehonkoostumuksen, tasapainon ja notkeuden paranemista sekä mahdollisia myönteisiä vaikutuksia mielenterveyteen ja kognitiivisiin toimintoihin. Katsauksessa kuitenkin todetaan, ettei väitteille hot-joogan paremmuudesta muihin joogan tai liikunnan muotoihin nähden ole riittävää tieteellistä näyttöä, ja monissa tutkimuksissa on menetelmällisiä puutteita. Kuumassa harjoitteluun liittyy myös lämpösairauden riski, minkä vuoksi asianmukainen nesteytys on tärkeää.

## Lähteet
Ing-Marie Carlsson

**Ing-Marie Gunilla Jessica Carlsson** (s. 25. helmikuuta 1957 Jönköping) on ruotsalainen näyttelijä. Hän kävi Göteborgin teatterikorkeakoulun vuosina 1979–1982 ja on työskennellyt muun muassa Götateaternissa ja Boråsin kaupunginteatterissa. Carlsson näytteli 1990-luvulla saippuasarjassa *Tre Kronor* ja 2000-luvulla hänet on tunnettu Bodil Lettermarkin roolista ''Beck''-elokuvissa.

## Rooleja
* *[[Enkelten talo]]* (1992) – Eva Ågren
* *[[Polis, polis, potatismos]]* (1993) – Gun Kollberg
* *[[Mies parvekkeella]]* (1993) – Gun Kollberg
* *[[Seksi, toivo ja rakkaus]]* (2005) – Birgit
* ** (2006) – Britta Holm
* *[[Oikeutta ja rakkautta Fagervikissa]]* (2008–2009) – Lena

## Lähteet

## Aiheesta muualla
Torbjörn Axelman

**Lars Gunnar Torbjörn Axelman** (28. huhtikuuta 1932 Eskilstuna – 25. helmikuuta 2023 Tukholma) oli ruotsalainen elokuvaohjaaja ja televisiotuottaja. Hän valmistui Uppsalan yliopistosta vuonna 1956 ja meni pian sen jälkeen töihin SVT:lle, missä hän toteutti monenlaisia kulttuuri- ja viihdeohjelmia 1960- ja 1970-luvuilla. Hän esitteli suurelle yleisölle muun muassa koomikot Lasse Åbergin ja Ardy Strüwerin. Ensimmäinen Axelmanin ohjaama kokoillan elokuva oli *Oj, Oj, Oj, eller sången om den eldröda hunden* (1966). Hänen omalaatuinen tyylinsä ei usein saanut kriitikoilta kiitosta ja yleisömenestyskin oli vaihtelevaa. Monet elokuvista kuvattiin Gotlannissa Axelmanin kesämökillä.

Joulukuussa 2008 Axelman ampui kesämökillään tuttavaansa Joakim Hanssonia ja kahta paikalle saapuneista poliiseista. Hänet tuomittiin kolmesta murhanyrityksestä oikeuspsykiatriseen hoitoon.
## Lähteet

## Aiheesta muualla
Lilja Suurholma

**Lilja Suurholma** (vuoteen 1936 **Tollo**, o.s. **Tammisto**, 15. marraskuuta 1932 Alahärmä – 27. lokakuuta 2021 Vaasa) oli suomalainen pesäpalloilija. Suurholma edusti Vaasan Mailaa kausina 1955–1957 ja 1959, sekä Helsingin Vetoa kausina 1961–1962. Suurholma voitti SM-pronssia kaudella 1955.

## Saavutukset
* SM-pronssi: 1955
## Lähteet
* 
### Viitteet
Rita Kurhela

**Rita Laura Kurhela** (o.s. **Kentala**, s. 5. joulukuuta 1936 – 16. elokuuta 2014) oli suomalainen pesäpalloilija. Kurhela edusti Vaasan Mailaa kaudella 1955. Kurhela voitti SM-pronssia kaudella 1955.

Kurhela oli oopperalaulaja Irma Rewellin sisko.

## Saavutukset
* SM-pronssi: 1955
## Lähteet
* 
### Viitteet
Robert R. Furman

**Robert Ralph Furman** (21. elokuuta 1915 – 14. lokakuuta 2008) oli yhdysvaltalainen rakennusjoukkojen eli pioneerien insinööriupseeri, joka osallistui Operaatio Paperclipiin eli ALSOS:iin. Sen jälkeen hän oli osallinen Operaatio Albertassa, mikä liittyi Manhattan-projektiiin sen alaprojektina. Furman oli majurin arvoisena, kun hän osallistui Little Boy L11:n uraanipommin osien kuljetukseen, mikä yhdessä kapteeni James F. Nolanin kanssa. Aluksi raskaasti aseistetun autosaattueen kanssa edenneen pommin osien toimitus jatkui C-47-koneiden ilmakuljetuksena. Alamogordosta tehty matka johti San Franciscon kautta Havaijin Oahulle ja sieltä edelleen Tyynellemerelle Tinianin saarelle. Käytetty raskas laivastoalus *[[USS Indianapolis]]* upotettiin paluumatkalla Mariaaneilta.  James F. Nolanin tavoin, Robert Furman palkittiin Legion of Meritillä eli LOM -mitalilla joulukuussa 1945. Furman avioitui vuonna 1952 Mary Eddyn kanssa. He saivat kaksi yhteistä lasta, pojan sekä tyttären. Mary Eddyn edellisestä avioliitosta tuli kaksi tytärpuolta. Robert Furman perusti myöhempänä oman rakennusalan yrityksen eli urakointifirman. Furmanin Alma mater oli Princetonin yliopisto. 

## Lähteet
* Thomas, Gordon & Witts, Max Morgan: *Enola Gay – Pommikone Hiroshiman yllä*, WSOY 1981. Suom. Nuuttila, Antti. (s. 222–233).

### Viitteet

## Aiheesta muulalla
*https://ahf.nuclearmuseum.org/voices/oral-histories/robert-furmans-interview/ (YouTube-video & haastattelun transkriptio/sanallinen sisällys)
Kirsi Honkasalo

**Kirsi Honkasalo** on uransa päättänyt suomalainen pesäpalloilija. Honkasalo edusti Vaasan Mailaa kausina 1955–1959, sekä Helsingin Vetoa kaudella 1960. Honkasalo voitti SM-pronssia kaudella 1955.

## Saavutukset
* SM-pronssi: 1955
## Lähteet
* 
### Viitteet
Leon Cave

**Leon Cave**(s. 24. syyskuuta 1978 Northwich, Cheshire, Englanti) on brittiläinen muusikko, joka on soittanut vuodesta 2013 alkaen rumpuja yhtyeessä Status Quo. Rumpujen lisäksi Cave soittaa joissain kokoonpanoissa kitaraa ja bassoa ja kirjoittaa myös laulujen lyriikoita.

Leon soitti ensimmäisen kerran Francis Rossin kanssa vuonna 2010 tämän "One Step at a Time" -sooloprojektissa ja liittyi myöhemmin Status Quoon toukokuussa 2013. Hän levyttää ja esiintyy myös monien muiden artistien, kuten Bonnie Tylerin, brittiläisen blueskitaristin Jim Kirkpatrickin (FM, Band of Friends, Bernie Marsden) ja uuden punk/rock-yhtyeen The Middlenight Menin, kanssa.

Musiikin ulkopuolella Leon on valtava Formula 1:n ja tenniksen fani sekä nauttii matkustamisesta ja on itse tunnustettu ruokaharrastaja.

Leon käyttää Noonan Customs rumpuja joissa Remon kalvot, Paisten peltejä, Vic Firth rumpukapuloita, Porter and Davis rumpumonitoreja ja PJD:n kitaroita.
Piia Vuorela

**Piia Vuorela** (s. 1968) on Keski-Suomen hyvinvointialueen johtaja. Hyvinvointialueen aluevaltuusto valitsi hänet tehtävään 17. helmikuuta 2026 pidetyssä kokouksessa yksimielisesti. Tehtävä on määräaikainen ja kestää kuusi vuotta.

Vuorela on koulutukseltaan naistentautien ja synnytysten erikoislääkäri, lääketieteen tohtori ja kauppatieteiden maisteri. Aiemmin Vuorela on toiminut Lääkealan turvallisuus- ja kehittämiskeskus Fimean turvallisuus ja vaikuttavuus -vastuualueen johtajana, Sofigaten Senior Advisorina, Vantaan ja Keravan hyvinvointialueen sote-uudistuksen hallintoylilääkärinä, Vantaan kaupungin terveyspalvelujohtajana, Duodecimin Käypä hoito -toimittajana ja lääkärinä sekä erikoislääkärinä.

Vuorelan väitöskirja *Vascular endothelial growth factor, its receptors and the Tie-receptor in normal and complicated pregnancy* (Vaskulaarinen endoteelikasvutekijä, sen reseptorit ja Tie-reseptori normaalissa ja komplisoituneessa raskaudessa) hyväksyttiin Helsingin yliopiston lääketieteellisessä tiedekunnassa vuonna 2000. Aalto-yliopiston kauppakorkeakoulussa johtamisen laitoksella hyväksyttiin vuonna 2017  Pro gradu -työ *Money and clinical treatment decisions: How information on costs affects Finnish medical doctors’ decision-making* (Raha ja kliiniset hoitopäätökset: Miten tieto kustannuksista vaikuttaa suomalaisten lääkärien päätöksentekoon).

## Lähteet
Yeonjun

**Choi Yeon-jun** (; s. 13. syyskuuta 1999, Seongnam, Korean tasavalta), tunnettu nimellä **Yeonjun**, on eteläkorealainen laulaja ja lauluntekijä. Hänet tunnetaan parhaiten eteläkorealaisen poikabändin Tomorrow X Togetherin vanhimpana jäsenenä.

## Varhaiset vaiheet ja koulutus

Choi Yeon-jun syntyi Seongnamissa Etelä-Koreassa 13. syyskuuta 1999. Hän asui Yhdysvalloissa kahden vuoden ajan oppiakseen englantia, kunnes hän palasi takaisin Etelä-Koreaan. Yeonjun valmistui Korean taidelukiosta.

## Ura

Ennen debyyttiään Yeonjun harjoitteli Big Hit Entertainmentin alaisuudesssa neljän vuoden ajan. Pitkän harjoitteluaikansa myötä hän sai yhtiön sisällä lempinimen "Legendary Trainee", koska hän oli aina kuukausittaisissa arvioinneissa listojen huipulla. Hän on myös entinen Cube Entertainmentin harjoittelija.

### Tomorrow X Together

Yeonjun debytoi Tomorrow X Together -poikabändissä 4. maaliskuuta 2019. Hän oli yhtyeen ensimmäinen julkistettu jäsen. Yhtyeen debyytti-EP *[[The Dream Chapter: Star]]* nousi listaykköseksi eteläkorealaisella Gaon Album -listalla sekä yhdysvaltalaisella Billboard World Albums -listalla.

Vuonna 2021 Yeonjun oli mukana Enhypenin ensimmäisellä studioalbumilla  kappaleessa *Blockbuster*. Albumi julkaistiin 21. lokakuuta.

Helmikuussa 2022 Yeonjun oli osana Salem Ilesen singleä *PS5* yhdessä TXT:n Taehyunin ja norjalaisen DJ:n Alan Walkerin kanssa.

### Sooloura

6. syyskuuta 2024 Big Hit julkaisi Yeonjunin tulevan debyytin sooloartistina. Kaksi päivää myöhemmin Hybe Labelsin viralliselle Youtube-kanavalle julkaistiin video nimeltä ”Yeonjun's Mixtape Intro Film”, jonka lopussa paljastettiin 19. syyskuuta debyyttipäiväksi.

19. syyskuuta 2024 Hyben Youtube-kanavalle julkaistiin Yeonjunin debyyttikappaleen *[[Ggum]]in* musiikkivideo. Lokakuun 4. päivä hän voitti ensimmäisen palkintonsa kappaleellaan Mnetin M Countdown -musiikkiohjelmassa.

Yeonjun julkaisi ensimmäisen sooloalbuminsa *[[No Labels: Part 01]]* 7. marraskuuta 2025.

## Lähteet
Tarja Vuorinen

**Tarja Vuorinen** (o.s. **Ylänkö**, s. 7. marraskuuta 1932) on suomalainen uransa päättänyt pesäpalloilija. Vuorinen edusti Vaasan Mailaa kausina 1955–1959. Vuorinen voitti SM-pronssia kaudella 1955.

## Saavutukset
* SM-pronssi: 1955
## Lähteet
* 
### Viitteet
Tobias Ancicka

**Tobias Ancicka** (s. 27. helmikuuta 2001 Heilbronn, Saksa) on saksalainen jääkiekkomaalivahti. Hänen hanskakätensä on vasen. Ancicka edustaa Saksan DEL:issä pelaavaa Kölner Haien joukkuetta. Hänellä on sopimus joukkueen kanssa 2025–2026 loppuun saakka. Hänen kasvattajaseuransa on EV Regensburg. Hän on edustanut Saksan DEL:issä myös Eisbären Berlinin joukkuetta.

Ancicka on pelannut 123 Saksan DEL:in runkosarjan ottelua. Näistä otteluista hän on torjunut 61 voittoa ja kahdeksan nollapeliä. Hänen torjuntaprosenttinsa on 90,8% ja hänen päästettyjen maalien keskiarvonsa on 2,68 päästettyä maalia ottelua kohden. Ancicka on pelannut 47 Saksan DEL:in ylempien pudotuspelien ottelua. Näistä otteluista hän on torjunut 28 voittoa ja neljä nollapeliä. Hänen torjuntaprosenttinsa on 01,2% ja hänen päästettyjen maalien keskiarvonsa on 2,54 päästettyä maalia ottelua kohden. Hän on voittanut kaksi Saksan DEL:in mestaruutta.

Ancicka kuului Saksan joukkueeseen Tšekin MM-kilpailuissa 2024. 

## Huomautukset

## Lähteet
Le Malin (P701)

**Le Malin** (runkonumero P701) on Ranskan laivaston vartiolaiva.

## Valmistus
Alus valmistettiin Norjassa Ølensvågissa, missä köli laskettiin 21. joulukuuta 1994. Alus laskettiin vesille tammikuussa 1997 syvänmerenkalastusaluksena nimellä *Caroline Glacial*. Aluksella ryöstökalastettiin Etelänapamantereen vesillä Panaman ja Hondurasin lippua käyttäen. Aluksen omistaja vaihtui useaan kertaan ja myytiin 2003 ja 2004. Myyntien jälkeen sen nimenä olivat *America No. 1* ja *Apache*. Kesäkuussa 2004 Ranskan laivaston vartiovene *[[FS Albatros (P681)|Albatros]]* valtasi aluksen Kerquelenissä. Alus pakotettiin Réunionille.

Elokuusta 2004 marraskuuhun 2007 aluksen miehistön toimintaa ja aluksen hallintaa käsiteltiin eri oikeusasteissa. Päätöksenä oli aluksen takavarikointi ja luovutus laivastolle, joka oli nimennyt aluksen syyskuussa 2004 *Le Maliniksi* ja luokitellut sen apualukseksi ().

Oltuaan Mauritiuksella, missä aluksen runko maalattiin valkoiseksi se liittyi 13. maaliskuuta 2006 Toulonissa laivastoon. Aluksen piti korvata *Poseïdon*, mutta se todettiin lopulta sopimattomaksi tehtävään. Joulukuusta 2010 elokuuhun 2011 se muutettiin vartiolaivaksi Pirioun telakalla Concarneaussa.

## Palvelus
Alus saapui 25. lokakuuta 2011 Réunionille Port-des-Galetsiin, joka oli määrätty sen kotisatamaksi. Alus aloitti partioinnin Intian valtamerellä.

## Lähteet
Amphitrite (Q159)

**Amphitrite** (runkonumero Q159) oli Ranskan merivoimien Diane-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta, missä köli laskettiin tammikuussa 1928. Alus laskettiin vesille 20. joulukuuta 1930 ja otettiin palvelukseen tammikuussa 1933.

## Palvelus
Liittoutuneet upottivat aluksen Pohjois-Afrikan maihinnousussa 8. marraskuuta 1942 Casablancassa.

## Lähteet
*
*
*
*

### Viitteet
Dietrich Assmann

**Dietrich August Assmann** (17. syyskuuta 1933 Königsberg, Itä-Preussi – 27. maaliskuuta 2023 Hyvinkää) oli suomalainen kirjallisuuden professori.

Assmannin vanhemmat olivat Paul Assmann ja Hedwig Scheffler ja puoliso vuodesta 1956 Eeva-Liisa Hakulinen. Saksassa ylioppilaaksi tullut Assmann valmistui Helsingin yliopistosta filosofian kandidaatiksi 1968 ja lisensiaatiksi 1973 ja väitteli siellä filosofian tohtoriksi 1975.

Suomeen pysyvästi 1954 asettunut ja Suomen kansalaisuuden 1959 saanut Assmann oli Helsingin Osake-Pankin toimihenkilö 1955–1959. Helsingin yliopistossa hän oli tuntiopettaja ja lehtori 1959–1969, saksan kielen lehtori 1971–1983, vs. apulaisprofessori 1981 ja saksalaisen kirjallisuuden dosentti 1976–1998. Åbo Akademin kauppakorkeakoulun vt. lehtorina Assmann toimi 1966–1968. Joensuun yliopistossa hän oli kirjallisuuden vs. professori 1981–1982, vt. apulaisprofessori 1982, apulaisprofessori 1983–1986, vt. professori 1985–1986 ja sitten professori vuoteen 1997. Hän toimi myös yliopiston humanistisen tiedekunnan dekaanina 1987–1991. Assmann sekä julkaisi tutkimuksia että laati tieto- ja oppikirjoja. Hän perusti Volter Kilven nimikkoseuran 1988 ja toimi sen puheenjohtajana.

## Lähteet
Antiope (Q160)

**Antiope** (runkonumero Q160)  oli Ranskan merivoimien Diane-luokan sukellusvene toisessa maailmansodassa.

## Valmistus

Alus tilattiin Le Traitista Ateliers et Chantiers de la Seine-Maritime Worms et Companielta, missä köli laskettiin maaliskuussa 1928. Alus laskettiin vesille 19. elokuuta 1930 ja otettiin palvelukseen lokakuussa 1932.

## Palvelus
Alus poistettiin palveluksesta 1946.

## Lähteet
*
*
*
*

### Viitteet
UCI World Tour 2026

**UCI World Tour 2026** on kuudestoista kausi, jolloin maantiepyöräilyn miesten korkeimman kategorian kilpailut kuuluvat UCI World Tour -sarjaan. Sarja muodostuu 21 yhden päivän kilpailusta ja 15 etappikilpailusta. Kausi alkoi Tour Down Underilla tammikuussa ja päättyy Tour of Guangxi -kilpailuun lokakuussa.

## Kilpailut
Lähde: Pro Cycling Stats

## WorldTeam -joukkueet 2026
Seuraavat tallit kuuluvat UCI World Tour -tasolle 2026:

## Lähteet
Systeemin tarkoitus on mitä se tekee

**Järjestelmän tarkoitus on se, mitä se tekee** (engl. *The purpose of a system is what it does*, lyh. **POSIWID**) on systeemiteorian ja kybernetiikan heuristiikka. Sen mukaan järjestelmän toiminnan tarkoitus päätellään sen havaitun ja toistuvan käyttäytymisen perusteella, ei toimijoiden tai suunnittelijoiden ilmoittamien päämäärien mukaan.

Käsitteen esitti brittiläinen kyberneetikko ja johtamiskonsultti Stafford Beer. Beer totesi, ettei ole mielekästä väittää järjestelmän tarkoitukseksi sellaista, mitä se jatkuvasti epäonnistuu tekemään.

## Historia ja alkuperä
Beer käytti POSIWID‑periaatetta kirjoissaan ja julkisissa puheissaan. Teoksessa *Diagnosing the System for Organizations* (1985) hän esitteli sen organisaatioiden diagnostiikan työkaluna.

26. lokakuuta 2001 Valladolidin yliopistossa pitämässään kunniatohtoriluennossa Beer muotoili periaatteen: kyberneetikolle järjestelmän tarkoitus on se, mitä se tekee. Hän kuvasi tätä ”paljaaksi faktaksi”, joka on parempi lähtökohta kuin hyviin aikomuksiin tai moraalisiin tuomioihin nojaaminen. Kyseinen artikkeli perustuu Valladolidissa pidettyyn esitelmään. Puheesta on saatavilla tekstiversio espanjaksi.

## Käsitteen ydin
POSIWID korostaa havaintoa ennen selitystä. Tarkoitusta lähestytään ”mustan laatikon” tavoin: se päätellään syötteiden ja tuotosten perusteella, ei toimijoiden puheesta. Ajatusta on kuvattu myös systeemiajattelun yleisteoksissa: ”tarkoitukset päätellään käyttäytymisestä, ei retoriikasta”.

## Sovellukset
### Kybernetiikka ja monimutkaiset järjestelmät
Kybernetiikassa järjestelmän toimintaa tarkastellaan sen toistuvan käyttäytymisen perusteella. Beerin organisaatiodiagnostiikassa kysytään, mitä organisaatio tosiasiassa tuottaa ja mitkä rakenteet tämän mahdollistavat.

### Systeemibiologia
Systeemibiologian analogioissa solua tarkastellaan itseään ylläpitävänä ja tuottavana kokonaisuutena: ”tarkoitus” ilmenee vakiintuneesta verkostokäyttäytymisestä ja tuotantoprosesseista.

### Johtaminen ja organisaatiot
Johtamisessa POSIWIDia käytetään arvioitaessa, vastaavatko saavutetut tulokset julkilausuttuja tavoitteita. Jos tulokset poikkeavat toistuvasti tavoitteista, tarkastellaan kannusteita, prosesseja ja rakenteita. Aihetta on käsitelty myös popularisoivasti.

## Kritiikki ja rajoitukset
POSIWIDin käytössä on kuitenkin kaksi yleistä sudenkuoppaa. Ensinnäkin jos tarkoitus päätellään pelkästään lopputuloksista, päättely muuttuu helposti kehämäiseksi: väitetään, että järjestelmä tekee juuri sitä, mitä se tekee – ilman että osoitetaan selvää syy–seuraussuhdetta. Toiseksi havainnoijan omat rajaukset ja valitut mittarit vaikuttavat siihen, mitä ylipäätään määritellään ”järjestelmäksi” ja sen ”tarkoitukseksi”: siksi nämä rajaukset tuodaan yleensä selkeästi esiin. Beerin oma lähtökohta pysyy kuvailevana: lähtökohtana ovat havainnot ja toistuvuus, eivät julkilausutut päämäärät.

## Katso myös
* Emergenssi
* Teleologia
* Ankkatesti

## Lähteet

## Kirjallisuutta
* 
* 

## Aiheesta muualla
* 
*
Manel Kape

**Manuel Pedro Gomes** (s. 14. marraskuuta 1993) on portugalilais-angolalainen vapaaottelija, joka ottelee UFC:ssä. Kapen painoluokka on kärpässarja ja hän on kärpässarjan rankingissa sijalla 2. Kape on japanilaisen Rizin -organisaation entinen kääpiösarjan mestari.

## Ammattilaisottelut

## Lähteet
*https://www.espn.com/mma/fighter/_/id/4236504/manel-kape

### Viitteet
Brandon Royval

**Brandon Matthew Royval** (s. 16. elokuuta 1992) on yhdysvaltalainen vapaaottelija, joka ottelee UFC:ssä. Royvalin painoluokka on kärpässarja ja hän on otellut kerran painoluokan mestaruudesta. Royval on kärpässarjan rankingissa sijalla 4.

## Ammattilaisottelut

## Lähteet
*https://www.espn.com/mma/fighter/_/id/4239928/brandon-royval

### Viitteet
Beomgyu

**Choi Beom-gyu** (; s. 13. maaliskuuta 2001, Daegu, Korean tasavalta), tunnettu nimellä **Beomgyu**, on eteläkorealainen laulaja ja lauluntekijä. Hänet tunnetaan parhaiten Tomorrow X Together poikabändin jäsenenä. 

## Varhaiset vaiheet

Choi Beom-gyu syntyi Daegussa Etelä-Koreassa 13. maaliskuuta 2001.

## Ura

### Tomorrow X Together

Beomgyun harjoitteluaika Big Hit Entertainmentin alaisuudessa kesti kaksi vuotta, kunnes hän debytoi Tomorrow X Together -poikabändissä 4. maaliskuta 2019. Hän oli yhtyeen viidennes ja viimeinen julkistettu jäsen. Yhtyeen EP-levy *[[The Dream Chapter: Star]]* nousi listaykköseksi eteläkorealaisella Gaon Album -listalla sekä yhdysvaltalaisella Billboard World Albums -listalla. 

### Sooloura

Beomgyu julkaisi ensimmäisen soolokappaleensa *Panic* 27. maaliskuuta 2025, jonka hän tuotti ja kirjoitti.  

### Muuta

Tammikuussa 2023 Beomgyu aloitti juontamaan omaa radiosarjaa nimeltä *Beomdio*. Sarjalle kirjoitettiin myös toisen kauden sopimus vuonna 2025, jossa oli myös erikoisjakso livenä Hansungin Yliopistolla. 

Beomgyu juonsi myös huhtikuussa 2024 *Workout Zzang Beomgyu (운동 짱 범규)* -sarjan netissä, jossa hän kokeili erilaisia treenejä. Sarja julkaistiin Mdromeda Studion Youtube-kanavalle. Sarjalle kirjoitettiin jatkosopimus neljä kuukautta myöhemmin ensimmäisen kauden päättymisestä. Toinen kausi päättyi 21. lokakuuta 2024. 

## Lähteet
Orion (Q165)

**Orion** (runkonumero Q165)  oli Ranskan merivoimien Orion-luokan sukellusvene toisessa maailmansodassa.

## Valmistus

Alus tilattiin Nantesista Ateliers et Chantiers de la Loirelta, missä köli laskettiin marraskuussa 1928. Alus laskettiin vesille 21. huhtikuuta 1931 ja otettiin palvelukseen heinäkuussa 1932.

## Palvelus
Britannian kuninkaallinen laivasto valtasi 3. heinäkuuta 1940 aluksen Portsmouthissa. Sitä ei palautettu heikon kunnon vuoksi palvelukseen, vaan sitä käytettiin *Junonin* ja *Minerven* varaosina. Alus myytiin romutettavaksi 1943.

## Lähteet
*
*
*
*

### Viitteet
UCI Women’s World Tour 2026

**UCI Women’s World Tour 2026** on yhdestoista kausi, jolloin maantiepyöräilyn naisten korkeimman kategorian kilpailut kuuluvat UCI Women’s World Tour -kilpailusarjaan. Sarjaan kuului 16 yhden päivän kilpailua ja 11 etappikilpailua. Sarja alkoi Tour Down Underilla tammikuun puolivälissä ja päättyy Tour of Guangxi -kilpailuun lokakuussa.

## Kilpailut
Lähde: Pro Cycling Stats

## UCI Women's World Teams 2026
Seuraavat tallit kuuluvat UCI Women's World Teams -joukkueisiin 2026:

*  AG Insurance-Soudal Team
*  Canyon//SRAM zondacrypto
*  EF Education–Oatly
*  FDJ United-Suez
*  Fenix-Premier Tech
*  Human Powered Health
*  Lidl-Trek
*  Liv AlUla Jayco
*  Movistar Team
*  Team Picnic PostNL
*  Team SD Worx-Protime
*  Team Visma-Lease a Bike
*  UAE Team ADQ
*  Uno-X Mobility

## Lähteet
La Sibylle (Q175)

**La Sibylle** (runkonumero Q175)  oli Ranskan merivoimien Diane-luokan sukellusvene toisessa maailmansodassa.

## Valmistus

Alus tilattiin Le Traitista Ateliers et Chantiers de la Seine-Maritime Worms et Companielta, missä köli laskettiin tammikuussa 1930. Alus laskettiin vesille 28. tammikuuta 1932 ja otettiin palvelukseen joulukuussa 1934.

## Palvelus
Liittoutuneet upottivat aluksen noustessaan maihin Pohjois-Afrikassa 8. marraskuuta 1942 Casablancassa.

## Lähteet
*
*
*
*

### Viitteet
Kyōji Horiguchi

**Kyōji Horiguchi** (; s. 12. lokakuuta 1990) on japanilainen vapaaottelija, joka ottelee UFC:ssä. Horiguchin painoluokka on kärpässarja ja hän on otellut painoluokan mestaruudesta kerran vuonna 2015. Horiguchi on ollut japanilaisen Rizin Fighting Federationin tuplamestari ja Bellatorin kääpiösarjan mestari. Horiguchi teki paluun UFC:hen vuonna 2025 ja hän on tällä hetkellä kärpässarjan rankingissa sijalla 5.

## Ammattilaisottelut

## Lähteet
*https://www.espn.com/mma/fighter/_/id/2613374/kyoji-horiguchi

### Viitteet
Aiemann Zahabi

**Aiemann Zahabi** (s. 19. marraskuuta 1987) on kanadalainen vapaaottelija, joka ottelee UFC:ssä. Zahabin painoluokka on kääpiösarja ja hän on painoluokan rankingissa sijalla 6.

## Ammattilaisottelut

## Lähteet
Tina Clayton

**Tina Clayton** (s. 17. elokuuta 2004) on jamaikalainen pikajuoksija. Hän on kaksinkertainen MM-mitalisti.

Clayton voitti alle 18-vuotiaiden NACAC-kilpailuissa (eli Pohjois- ja Keski-Amerikan sekä Karibian mestaruuskilpailuissa) kultaa 100 metrillä ja 4&nbsp;×&nbsp;100&nbsp;metrin viestissä 2021. Saman vuoden Nairobin alle 20-vuotiaiden MM-kilpailuissa hän voitti maailmanmestaruuden 100 metrillä ajalla 11,09 ja 4&nbsp;×&nbsp;100&nbsp;metrin viestissä ikäluokan maailmanennätysajalla 42,94. Calin alle 20-vuotiaiden MM-kilpailuissa 2022 hän voitti jälleen 100 metriä ajalla 10,95 ja 4&nbsp;×&nbsp;100&nbsp;metrin viestin alle 20-vuotiaiden maailmanennätysajalla 42,59.

Clayton saavutti Kantonin World Athletics Relays -kilpailuissa 2025 pronssia 4&nbsp;×&nbsp;100&nbsp;metrin viestissä. Hän voitti samana vuonna 100 metrin Jamaikan-mestaruuden. Tokion MM-kilpailuissa 2025 hän saavutti 100 metrillä hopeaa ennätyksellään 10,76. Hän juoksi lisäksi kolmannen osuuden hopeaa saaneessa Jamaikan pikaviestijoukkueessa.

## Henkilökohtaiset ennätykset
### Ulkoradat

### Sisäradat

## Lähteet
Metyyliheptenoni

**Metyyliheptenoni** (C8H14O) on tyydyttymättömiin ketoneihin kuuluva orgaaninen yhdiste. Yhdistettä käytetään valmistettaessa muita aineita, erityisesti hajusteita. Luonnossa metyyliheptenonia esiintyy muun muassa sitruunaruohossa.

## Ominaisuudet, valmistus ja käyttö
Huoneenlämpötilassa metyyliheptenoni on väritöntä tai kellertävää nestettä. Yhdiste liukenee vain vähäisessä määrin veteen, ja liukenee paremmin useisiin orgaanisiin liuottimiin, esimerkiksi etanoliin tai dietyylieetteriin.

Metyyliheptenonin valmistamiseen on useita synteesireittejä. Asetoni reagoi etyynin kanssa muodostaen asetyleenialkoholijohdannaisen, joka pelkistetään metyylibutenoliksi. Metyylibutenolista saadaan metyyliheptenonia joko reaktiolla diketeenin tai isopropenyylimetyylieetterin kanssa. Molemmissa tapauksissa muodostuu tyydyttymätön eetteri, josta muodostuu eenireaktion jälkeen metyyliheptenonia.
:

Metyyliheptenonia voidaan valmistaa myös klooraamalla isopreeniä ja muodostuneet klooratut tuotteet reagoivat asetonin kanssa emäksisissä oloissa metyyliheptenoniksi.
:

Kolmannessa usein käytetyssä tavassa isobuteeni reagoi metyylivinyyliketonin kanssa ja muodostuva yhdiste isomeroidaan metyyliheptenoniksi.
:

Metyyliheptenoni on keskeinen lähtöaine useiden haju- ja aromiaineiden sekä lääkeaineiden valmistuksessa. Siitä valmistettavia yhdisteitä ovat muun muassa myrseeni, linaloli, sitraali ja geranyylinitriili.

## Lähteet
Julia Ritola

**Julia Ritola** (s. 19. maaliskuuta 2007) on suomalainen pesäpalloilija. Ritola on Jalasjärven Jalaksen kasvatti. Ritola edustaa Superpesiksessä pelaavaa Jussittaria, sekä lainalla Pöytyän Urheilijoita.

## Saavutukset
* 1 SM-pronssi: 2025
* 2 Tyttöjen Superpesiksen Itä–Länsi-ottelua: 2024, 2025

## Lähteet
Mario Bautista

**Mario Alberto Bautista** (s. 1. heinäkuuta 1993) on yhdysvaltalainen vapaaottelija, joka ottelee UFC:ssä. Bautistan painoluokka on kääpiösarja ja hän on painoluokan rankingissa sijalla 8.

## Ammattilaisottelut

## Lähteet
### Viitteet
Talviolympialaiset 2042

**XXVIII talviolympialaiset** järjestetään vuonna 2042. Kisojen isäntäkaupunki valitaan Kansainvälisen olympiakomitean kokouksessa. Kisat järjestetään todennäköisesti Aasiassa. 
## Lähteet
Dominic James

**Dominic James** (s. 3. heinäkuuta 2002 Plymouth, Michigan, Yhdysvallat) on yhdysvaltalainen jääkiekkoilija. James edustaa NHL-joukkue Tampa Bay Lightningia. Ennen NHL-uraansa hän edusti USHL-juniorisarjassa Lincoln Starsin joukkuetta ja Minnesota-Duluthin yliopiston joukkuetta. Chicago Blackhawks varasi hänet kuudennella kierroksella 173. varausvuorolla . Hän teki vapaana pelaajana sopimuksen Lightningin kanssa syyskuussa 2025. Hänen pelipaikkansa on keskushyökkääjä ja hänen kätisyytensä on vasen.

James on pelannut 40 NHL:n runkosarjan ottelua. Näissä otteluissa hän on tehnyt viisi maalia ja kahdeksan syöttöä eli yhteensä 13 tehopistettä.

James kuului Yhdysvaltain joukkueeseen vuoden 2022 nuorten MM-kilpailuissa. 

## Huomautukset

## Lähteet
Kankurinpuisto

**Kankurinpuisto** on Hyvinkäällä, Tehtaan kaupunginosassa kerrostaloalueella sijaitseva puisto. Puisto on alun perin kuulunut Hyvinkään villatehtaan tonttiin. Puiston lammikko, Kankurinlampi, on yksi kolmesta villatehtaan kaivamista lammikoista, joita käytettiin vedenottoon sekä jätevesien laskeutukseen. Nykyinen puisto on rakennettu vuonna 2003 ja siitä on tullut suosittu kohde alueen asukkaille. Puiston suunnittelun keskeisiä aiheita olivat Kankurinlampi, punatiilinen villatehtaan miljöö ja hyvinkääläisyys. Kankurinlampi saa vetensä hyvätuottoisista lähteistä ja veden vaihtuvuus on noin 300 kuutiometriä vuorokaudessa. Lampea kiertää pitkä laituri, jolta voi tarkkailla kaloja ja lintuja. Puiston harjupuutarhassa esitellään kaupungin omaa luonnonkasvillisuutta sekä myös puutarhamaisempaa kuivan paikan kasvillisuutta. Puistossa on runsas kasvivalikoima, joka koostuu noin 150 erilaisista kasvilajista tai lajikkeesta.

## Lähteet
Gable Steveson

**Gable Dan Steveson** (s. 31. toukokuuta 2000) on yhdysvaltalainen vapaapainija ja vapaaottelija. Steveson voitti miesten 125-kiloisten vapaapainissa olympiakultaa vuonna 2021. Steveson on myös alle 20-vuotiaiden ja alle 17-vuotiaiden maailmanmestari. Vapaapainiuran jälkeen hän siirtyi vapaaotteluun. 

## Ammattilaisvapaaottelut

## Lähteet
*https://www.espn.com/olympics/story/_/id/31971387/american-gable-steveson-wins-wrestling-gold-medal-125-kg-class-tokyo-olympics

*https://uww.org/article/steveson-nails-down-freestyle-team-title-us-jr-wrestling-world-cships

*https://www.tapology.com/fightcenter/fighters/510724-gable-steveson
Oqtosh

**Oqtosh** on kaupunki ja Narpayn piirin hallinnollinen keskus Samarkandin alueella Uzbekistanissa. Se sijaitsee Zarafshonjoen laakson ja Qarnobin aron rajalla 115 kilometriä Samarkandista länteen. Kaupungissa oli 41&nbsp;600 asukasta vuonna 2016.

Vuonna 1967 perustetun kaupungin kautta kulkee Samarkandin ja Kogonin välinen rautatie (Zirabuloqin asema). Siellä on puuvillanpuhdistamo, elintarviketeollisuutta ja kaasujohdon pumppuasema. Piirissä viljellään puuvillaa, viljaa ja vihanneksia sekä harjoitetaan karjanhoitoa ja silkinviljelyä.

## Lähteet
Mischa Bredewold

**Mischa Bredewold** (s. 17. maaliskuuta 1999 Amersfoort) on alankomaalainen maantiepyöräilijä. Hän aloitti ammattilaisuransa Parkhotel Valkenburg -joukkueessa vuosina 2021–2022 ja on edustanut Team SD Worx / Team SD Worx–Protimea kaudesta 2023 lähtien.

Bredewold voitti maantieajon Euroopan-mestaruuden 2023. Hän karkasi kilpailun kärkiryhmästä kymmenen kilometriä ennen maalia ja voitti lopulta neljän sekunnin erolla Lorena Wiebesiin. Hän voitti Amstel Gold Race -klassikon 2025 karattuaan irtiottokumppaniltaan Ellen van Dijkilta Caubergin nousussa 2,5 kilometriä ennen maalia. Hän voitti UCI Women’s World Tour -sarjaan kuuluneen Classic Lorient Agglomération -kilpailun kolme kertaa peräkkäin vuosina 2023, 2024 ja 2025. Hän voitti vuonna 2025 aika-ajossa Alankomaiden-mestaruuden ja sai EM-kilpailuissa pronssia.

Bredewold osallistui ratapyöräilyn EM-kilpailuihin 2026, ja sijoittui neljän kilometrin takaa-ajossa neljänneksi.

## Saavutuksia

Lähteet: Pro Cycling Stats, First Cycling
;2021
:Baloise Ladies Tour, nuorten kilpailun ja 1. etapin voitto
;2022
:EM-kilpailut, alle 23-vuotiaiden sekaviestissä pronssia
:Tour de France Femmes, nuorten kilpailussa toinen
:Simac Ladies Tour, kokonaiskilpailussa kuudes, nuorten kilpailun ja 6. etapin voitto
:A Travers les Hauts de France, voitto
:AG Tour de la Semois, pistekilpailun, nuorten kilpailun ja 1. etapin voitto
;2023
:Thüringen Ladies Tour, kokonaiskilpailussa kolmas, 2. etapin voitto
:Classic Lorient Agglomération, voitto
:EM-kilpailut, maantieajossa kultaa
;2024
:Omloop van het Hageland, toinen
:Itzulia Women, kokonaiskilpailussa toinen, 1. ja 2. etapin voitto
:Thüringen Ladies Tour, kokonaiskilpailussa toinen, 5. etapin (aika-ajo) voitto
:Classic Lorient Agglomération, voitto
;2025
:Setmana Ciclista valenciana, 2. etapin voitto
:Amstel Gold Race, voitto
:La Vuelta Femenina, 6. etapilla toinen
:Itzulia Women, kokonaiskilpailussa toinen, pistekilpailun sekä 1. ja 2. etapin voitto
:Aika-ajon Alankomaiden-mestaruus
:Classic Lorient Agglomération, voitto
:Tour Cycliste Féminin International de l'Ardèche, pistekilpailun sekä 3. ja 4. (aika-ajo) etapin voitto
:EM-kilpailut, aika-ajossa pronssia

## Lähteet
Justin Sourdif

**Justin Sourdif** (s. 24. maaliskuuta 2002 Richmond, Brittiläinen Kolumbia, Kanada) on kanadalainen jääkiekkoilija. Sourdif edustaa NHL-joukkue Washington Capitalsia. Ennen NHL-uraansa hän edusti WHL-juniorisarjassa Vancouver Giantsin ja Edmonton Oil Kingsin joukkueita. Oil Kingsin joukkueessa pelatessaan hän voitti yhden WHL:n mestaruuden. Florida Panthers varasi hänet kolmannella kierroksella 87. varausvuorolla . Hänen pelipaikkansa on oikea laitahyökkääjä ja hänen kätisyytensä on oikea.

Kesäkuussa 2025 Panthers kauppasi Sourdifin Capitalsiin vaihdossa toisen kierroksen varausvuoroon vuoden 2026 varaustilaisuudessa ja kuudennen kierroksen varausvuoroon vuoden 2027 varaustilaisuudessa.

Sourdif on pelannut 59 NHL:n runkosarjan ottelua. Näissä otteluissa hän on tehnyt 13 maalia ja 14 syöttöä eli yhteensä 27 tehopistettä. 

## Huomautukset

## Lähteet
Kaitajärvi (Rovaniemi)

**Kaitajärvi** on saareton metsäjärvi Rovaniemellä. Sen pinta-ala on 93,8 hehtaaria ja se sijaitsee Rovaniemen keskustasta 61 kilometriä pohjoiseen. Se on pohjoisin Rovaniemen viidestä Kaitajärvestä.

## Maantiede
Kaitajärven ulottuvuus etelästä pohjoiseen on noin 2,1 kilometriä. Järven eteläosa on kapeampi kuin keski- ja pohjoisosa. Niemet ja lahdet ovat leveitä ja avoimia ja niiltä puuttuu karttanimet. Noin neljäsosa Kaitajärvestä on vähintään kuusi metriä syvä ja noin yhdeksäsosa on vähintään kymmenen metriä syvä. Syvin kohta, noin seitsemäntoista metriä, sijaitsee järven eteläpuoliskolla.

Kaitajärven itärannalla kohoaa Järvilaki yli 270 metrin korkeuteen merenpinnan yläpuolelle. Järvilaen kaakkoispuolella kohoaa Kaitaselkä. Pohjoisessa kohoaa Kaitapuljut yli 200 metrin korkeuteen. Luoteisranta on soista ja alueen eteläpuolella on laavu.

Kaitajärveen virtaa muutama tulouoma.

Kaitajärven vesitilavuus on 4&nbsp;409&nbsp;000 kuutiometriä. Järven ekologinen tila on erinomainen.

Kaitajärvi (65.596.1.001) kuuluu Kaitaojan valuma-alueeseen (65.596), joka on kolmannen jakovaiheen vesistö Kemijoen vesistössä (65). Toinen jakovaihe on Meltausjoen valuma-alue (65.59) ja ensimmäinen jakovaihe on Ala-Ounasjoen alue (65.5). Kaitajärvi on toiseksi laajin Kaitaojan valuma-alueen neljästä järvestä. Sitä edeltää Takajärvi.

## Lähteet
Fiona Soini

**Fiona Soini** (s. 26. elokuuta 2003 Ylivieska) on suomalainen pesäpalloilija. Soini on Ylivieskan Kuulan kasvatti. Soini edustaa Ykköspesiksessä pelaavaa Jokilaakson PesäKuulaa.

## Lähteet
Meeri Seppälä

**Meeri Seppälä** (s. 16. lokakuuta 2005) on suomalainen pesäpalloilija. Seppälä on Ylivieskan Kuulan kasvatti. Seppälä edustaa Ykköspesiksessä pelaavaa Jokilaakson PesäKuulaa.

## Saavutukset
* Ykköspesiksen Itä–Länsi-ottelu: 2025
* 1 Tyttöjen Superpesiksen SM-kulta: 2023
* 1 C-tyttöjen SM-kulta: 2021

## Lähteet
Saint-Restitut

**Saint-Restitut** () on kunta Ranskassa Drômen departementissa Auvergne-Rhône-Alpesin alueella. Se sijaitsee noin 34 kilometriä Nyonsin kaupungista länteen.

Saint-Restitut on kukkulalla sijaitseva kylä, joka on tullut tunnetuksi kivilouhoksistaan. Louhoksista saatu valkoinen kivi koristaa paikallisia julkisivuja, ja sitä on myös viety kauas alueen ulkopuolelle. Myös 1100-luvulla rakennettu Saint-Restitut'n kirkko on valmistettu paikallisesta kivestä. Kirkon vieressä oleva 1000-luvun hautatorni on merkkinä Saint-Paul-Trois-Châteaux'n ensimmäisen piispan, Saint-Restitut'n, haudan paikasta.

Guillaume Ademar rakensi Pyhän haudan kappelin 1500-luvulla muistoksi pyhiinvaelluksestaan Pyhään maahan. Kappelin kuusikulmainen pohjapiirros on saanut inspiraationsa Jerusalemin Pyhältä haudalta. Tyyliltään kappeli on goottilainen.

## Lähteet

## Aiheesta muualla
Ethen Frank

**Ethen Frank** (s. 5. helmikuuta 1998 Aurora, Colorado, Yhdysvallat) on yhdysvaltalainen jääkiekkoilija. Frank edustaa NHL-joukkue Washington Capitalsia. Ennen NHL-uraansa hän edusti USHL-juniorisarjassa Lincoln Starsin joukkuetta ja Länsi-Michiganin yliopiston joukkuetta. Hän on varaamaton pelaaja ja teki Capitalsin kanssa sopimuksen maaliskuussa 2023. Hän on voittanut Capitalsin AHL-joukkueessa Hershey Bearsissa kaksi AHL:n mestaruutta Calder Cupia. Hänen pelipaikkansa on keskushyökkääjä ja hänen kätisyytensä on oikea.

Maaliskuussa 2026 Frank solmi Capitalsin kanssa kaksivuotisen ja yhteensä neljän miljoonan dollarin arvoisen jatkosopimuksen.

Frank on pelannut 76 NHL:n runkosarjan ottelua. Näissä otteluissa hän on tehnyt 15 maalia ja 15 syöttöä eli yhteensä 30 tehopistettä.

## Huomautukset

## Lähteet
Gaplaňgyrin luonnonpuisto

**Gaplaňgyrin luonnonpuisto** () on luonnonsuojelualue Daşoguzin maakunnassa Turkmenistanissa. Se sijaitsee Ustjurtin laakion kaakkoisreunalla ja käsittää Gaplaňgyrin laakion pohjoisosan. Luonnonpuiston pinta-ala on 2&nbsp;757,35 neliökilometriä.

Vuonna 1979 perustettuun luonnonpuistoon liittyvät Sarygamyşjärven ympärillä sijaitsevat Sarygamyşin (5&nbsp;414,66 neliökilometriä) ja Şasenemin (1&nbsp;090,02 neliökilometriä) rauhoitusalueet. Alue on etupäässä savi- ja hiekka-aavikkoa, jossa kasvaa savikkakasveja sekä Sarygamyşin rannoilla saroja, ruokoja ja paikoin saksauleja. Eläinkuntaan kuuluvat harvinainen uriaalin alalaji *Ovis vignei cycloceros*, Bathyzin ylängöltä tuotu aasianvilliaasi, kuhertajagaselli, saiga-antilooppi, aavikkoilves ja mesimäyrä. Sarygamyşjärvellä on paljon eri lintulajeja.

Gaplaňgyrin alue liitettiin vuonna 2023 Unescon maailmanperintöluetteloon osana Turanin kylmiä aavikkoja. Suunnitteilla on 280 neliökilometrin laajuisen rauhoitusalueen perustaminen lähistöllä sijaitsevan Zeňňibabajärven ympärille.

## Lähteet